*Основно училище „Васил Левски”, град Белене, обл. Плевен*

*…………………………………………………………………………………………………*

АЗ ОПОЗНАВАМ БЪЛГАРСКАТА ПРИРОДА ЧРЕЗ ИЗКУСТВО – ПРОЛЕТ, ЛЯТО, ЕСЕН, ЗИМА

*Програмен модул за интегриране на изкуствата в учебното съдържание по БЕЛ, Английски език,Математика, Човекът и природата, Изобразително изкуство,Компютърно моделиране, Технологии и предприемачество и Занимания по интереси в 4. клас, сезон Есен.*

Програмният модул се състои от 16 урока, всеки с продължителност от 40 мин., като 14 от тях са в часовете от задължителната подготовка и 2 в часовете за занимания по интереси, в това число: изработване на етикети, направа на компоти, измерване температурата на водата, посещение на Природен парк „ Персина” и др.

**Срок за изпълнение на дейностите**: първи учебен срок - от 20.09.2019 г. до 13.11.2019 г.

Темите и вида на уроците са съобразени с Училищния учебен план за учебната 2019/2020 година и със седмичното разписание на класа.

**Цели:**

* Разширяване и обогатяване на знанията на учениците за сезонните промени през есента, свързвайки го с учебното съдържание по различни предмети;
* Създаване на умения за проучвателна работа – издирване, отсяване, систематизиране и представяне на знания по различен начин – учебен проект, презентация, постер, рисунка, музикално изпълнение /песен, танц и свирене/, задаване на въпроси и т.н. според възможностите на учениците.
* Създаване на условия за самореализация на учениците, развиване на уменията им да представят информация по дадена тема с помощта на презентация, постер, рисунка, музикално изпълнение, танц и т.н.

**Очаквани резултати:**

* да могат да се изразяват с различни изразни средства /слово, рисунка, музика, танц, театър/ адекватно за възрастта и способностите си.
* да усъвършенстват комуникативните компетентности и формират навици всеки ученик да се представя пред публика.
* да разпознават и разбират емоционалното въздействие на различни видове изкуства.
* да изразяват свои впечатления за музикално произведение, картина, стихотворение със свои думи;
* да разбират единството и взаимовръзката на човека с природата;
* да създават писмен текст по дадена словесна опора;
* да проявяват творчество, извършват дейност в непозната ситуация, работят в екип.

**Форми на работа:** Учениците работят индивидуално и по групи (в екип).

**Дейности на учениците:** пишат съчинение - описание, рецитират изучени стихотворения, работят за усвояване на знания върху граматичните категории, изучават песни, издирват произведения на изкуството, в които е отразена есента,изработват пано, рисунка, декоративни елементи за интериор, извършват лабораторна работа, развиват умения за работа в екип.

Необходими умения на учениците: умения за издирване, проучване, систематизиране и представяне на информация, умения за устно и писмено изложение, графични умения, изразяване на емоция чрез жестове, мимики и танц, учения за работа с мултимедийни продукти, обясняване на явления и намиране на пътища за практическото им приложение, анализиране на факти и явления от действителността, сравнение, съпоставяне и противопоставяне на факти, явления, правила и действия, в резултат на които възникват проблемни ситуации, формулиране на хипотези, изводи и опитната им проверка. Очаква се учениците да направят връзка с художествени текстове, песни и произведения на изкуството изучавани в предишни класове.

В програмната единица са включени планове на уроци, основни моменти от учебната работа, оценка на изпълнението, заложена по програма, както и необходими ресурси.

|  |  |  |  |
| --- | --- | --- | --- |
| **Цели** | **Основни моменти от учебната работа** | **Очаквани резултати** | **База за оценяване на придобити умения** |
| **БЪЛГАРСКИ ЕЗИК И ЛИТЕРАТУРА** | | | |
| Усъвършенстване на уменията на учениците да четат правилно, да пишат грамотно, да създават собствен текст по словесна и визуална опора.  Усъвършенстване на уменията на учениците за създаване на текст описание по наблюдение на природен обект.Умения да редактират собствените си съчинения, като използват четирите вида радакция. | 1. Писане на съчинение описание по зададена тема след видяната презентация,изготвена от ученици от 6.кл.с насоки за писане на съчинение описание „Есен край Дунава” 2. Разглеждане на фотоси от дрон на есента в природен парк „Персина”, свързани с темата. 3. Уместно използване на интонация при изговор на различни видове изречения по цел на изказване. 4. Различаване на различни видове изречения по цел на изказване.   Превръщане на един вид  изречение в друг. | Учениците могат да създават писмен текст по дадена словесна опора;  Могат да откриват основни признаци на наблюдавани природни явления, характерни за есента и др.  Учениците могат да съчетават съществителни имена с прилагателни имена, характерни за съчинение описание.  Учениците си служат с основните езикови и речеви единици в съответствие с комуникативната цел. | . Учениците умеят да:   * Създават текст описание по тема. * Редактират свой текст. * Четат изразително съчиненията. * Разпознават различни видове изречения по цел на изказване и ги използват в съчинението. * Умеят да използват уместно съществителни имена, прилагателни имена и глаголи.   Оценяване от по-големите ученици и самооценка на база зададени критерии.  . |
| **ЧОВЕКЪТ И ПРИРОДАТА** | | | |
| Да се задоволи потребността на детето да учи и да се ориентира в заобикалящата го природна среда чрез:   * Запознаване с устройството, видовете и безопасна работа с термометър; * Разпознаване на агрегатните състояния на водата и прехода м/у тях; * Развитие на уменията за представяне на информация; * Формиране на екологично отношение към природата чрез запознаване с промените през есента:   – интерес, любознателност, търсене на доказателства и познавателни умения  – избор, разпознаване, сравняване, групиране, извеждане на заключения.  - умения за представяне на знания по различен начин – рисунка, схематично графично, таблично и т.н. | 1. Чрез практическо занятие учениците усвояват умения за работа с термометър. 2. Изготвяне на мисловна карта (за водата); 3. Разчитане и анализ на данни от таблица (промяна на температурата на водата); 4. Измерване на температурата на леда; 5. Наблюдаване на топене на леда и изпарение и кипене на водата; 6. Представят данни чрез   текст, рисунки, схеми.   1. Организират и участват   в работа- индивидуално и  в екип, представяне на  резултатите в различен  формат. | 1.Умения за разграничаване видове термометри и измервания с тях; мерни единици за температура, температурни амплитуди през есента; разчитане на данни в таблица;  2. Развиване на умения за наблюдение и анализ на промените в състоянието на водата и извличане на изводи;  3.Спазват правила за безопасност при наблюдениеи при работа в лаборатория.. | Учениците умеят:   * Да представят данни чрез   текст, таблици, рисунки и  макет.   * Да анализират и свързват информация, получена от наблюдение с информация, получена от други източници. * До проявяват творчество,   извършват дейност в непозната ситуация, работят в екип.   * Споделят мнение в ролята   на изследовател.  Допълнителна база за оценяване – работни листове;  -рисунка |
| **„Мастър шеф”, Комбиниран урок –Компютърно моделиране, Човекът и природата и Технологии и предприемачество** | | | |
| - Интегриране на дисциплини от различни учебни области;  - Насърчаване сътруничеството между ученици, учители и родители;  - Обвързване на учебния материал с практиката;  - Взаимодействие на учениците с учебния материал по оригинален и забавен начин;  - Провокиране на въображение и предприумчивост у учениците;  - Ангажиране на родители, специалисти, по-големи ученици, домакинът на училищния стол и много гости;  - Работа с мерки;  - Усъвършенстване на уменията за работа с Word;  - Осмисляне на необходимостта от здравословни навици;  - Придобиване на естетически умения;  - Изграждане на умения за селектиране на информация и презентиране на крайния продукт.  Формиране на умения за въвеждане и оформяне на текст.  Формиране на умения за именуване, запазване и изтриване на файл.  Вмъкване на картинка в текст. | * Запознаване с правила за здравословно хранене, консервиране и съхраняване на есенни плодове; * Попълване на анкета с родителите, относно здравословните навици и хранене в семейството; * Изработване на етикети с подходяща информация; * Разясняване от родител – овощар на процеса от засаждането, отглеждането и грижите до брането на самите плодове; * Разяснения от друг родител, относно технологията на приготвяне на компоти в домашни условия; * Провеждане на инструктаж за безопасна работа; * Приготвяне на компоти от различни плодове; * Сваряване на компотите; * Изработване на украса и придаване на естетически вид на крайния продукт; * Работа с информационни карти за видовете плодове, използвани при приготвянето на компотите; * Презентиране на крайния продукт. | * Добро сътрудничество между ученици, учители и родители; * Спазване на правила за безопасност; * Изграждане на практически умения ; * Активно участие на родителите; * Красиво изработена аранжировка за крайния продукт, съобразена с използвания плод; * Развиване на умения за селектиране на информация и презентиране на крайния продукт. * Предприемчивост; * Екипна работа; * Развитие на логическо мислене, умения за работа с информационните дейности. | * Анкета попълнена в семейството; * Изработен и украсен етикет за компот; * Приготвен компот; * Декорация на крайния продукт; * Подбор на необходимата информация, съобразена с използвания плод; * Умение за въвеждане, редактиране и оформяне на информацията чрез текстообработваща програма.   Допълнителна база за оценяване:   * Атрактивност и оригиналност при презентация на крайния продукт. |
| **МАТЕМАТИКА** | | | |
| • Да се усвоят знанията за числата над 1000.  • Да се формират умения за представяне на ситуации от реалния свят с математически модел.  • Да се развиват наблюдателност, концентрация на мисленето, устойчивост на вниманието, паметта  • Да се изграждат умения за работа в малки групи, за водене на диалог и обсъждане на мнения и предположения.  • Да се изграждат умения за самоконтрол и самооценка. | 1.Събиране и изваждане на естествените числа над 1000, сравняване на естествените числа над 1000,  2. Развитие на логическото мислене.  3. Включане на игрови вариант в урока. | Ученикът:  • Умее да събира, изважда и сравнява естествени числа над 1000.  • Знае връзката между действията събиране и изваждане; между компонентите и резултатите на събирането или изваждането.  • Може да намира неизвестни елементи при действията събиране и изваждане.  • Използва уменията си за съставяне на модел на задачи, при които се използват отношенията „ с...повече“, „с...по-малко“ и т. н.  компоненти. | • Работни листове  • Работа с танграм |
| **ИЗОБРАЗИТЕЛНО ИЗКУСТВО** | | | |
| 1.Изграждане на умения за изразяване по памет.  2.Връзка между различни изразни средства и природни материали.  3.Аранжиране на дърво от природни материали.  4.Подреждане на изложба от рисунки. | 1.Емоционално възприемане на произведенията на изобразителното изкуство.  2.Изобразяване на пейзаж и натюрморт свързани с тема „Есен.  3.Учениците осъществяват изобразителна дейност чрез различни материали и средства на живописта.  4.Подреждане на изложба с ученическите творби и рисунка на есенен пейзаж върху стена. | 1.Изразяване на настроение и собствено отношение към красотата специфичните особености на природата през есента.  2.Творчество и екипна работа. | Учениците умеят да:  1.Подбират подходящи изразни средства.  2.Определят преден и заден план на пейзаж  3.Да се ориентират обемно и пространствено.  4.Завършеност на картините в определено време.  5.Естетическо отношение към изработените картини. |
| **АНГЛИЙСКИ ЕЗИК** | | | |
| Усъвършенстване на уменията на учениците да активизират, научават и използват в контекст лексика по дадена тема на английски език. Учениците ще могат да:  1. Четат, ориентират се и разбират текстове на английски език;  2. Натрупват и увеличат речниковия си запас от думи за природата и дейности през есента (глаголи, съществителни, синоптични явления дрехи, дейности у дома и сред природата, есенни плодове и зеленчуци).  3. Разработване на умения за четене и разбиране на непознат текст от малко позната сфера. - Развиване на говорни умения / обсъждане на предпочитанията и отношението към есента.  4. Преговарят, разширяват и научават речников запас от думи (цветове, сезони, плодове, зеленчуци)  5. Използването на звуци (мелодия, песен), ритъм, тон и подходящ акцент за изразяване на мисли и емоции на езика-цел  6. Използвайки песен за разработване на умения за слушане и четене за обща информация и детайлна информация, произношение.  Да интегрира умения за четене и писане в дейността  Да се даде на учениците практиката да идентифицират и анализират смисъла и логиска последователност на дейности през един сезон.  5. Развиват и използват стратегии за езикови умения;  6. Медупредметни и междукултурни връзки. | **1.** Въвеждане на тема  Цикъла започва с ‚брейнсторминг‘ на лексика свързана с есента (месеци) и свързаните с нея цветове, плодове и зеленчуци.  **2.** Групиране на плодовете по цветове. Залепване на новата лексика от цветни листчета върху, на/под и около есенно дърво – превод на думите от английски на български език. **3.** Затвърждаване на новата лексика. Припомняне на думи от цветовете и плодове и зеленчуци със затворени очи. Картинен речник.  Четене на картинен текст за явления и дейности през есента. **4. ПЕСЕН – OUR AUTUMN SONG**  4.1 Слушане на песента  4.2 Фокусиране на мислите върху понятията в песента  4.3 Обсъждане на есенни асоциации: температура, светлина, цветове, обратно на училище след лятото, дървета, листа, силен вятър, училище, домашна работа, кестени и т.н.  4.4 Слушане на песента придружена с думите и някои от действията.  4.5 Учене на песента по ред чрез действията без текста на песента 4.6 Изграждане на знанията на децата за песента постепенно думи, значения, произношение, действия и жестове.  4.7 „Драматизация“ на готовата песен –танц с движения по текста.  РАБОТА ПО ПЕСЕНТА  Практика за четене  След като класът ви е научил песента, им се дава текста с думите.  Възпроизвеждане на песента като всеки следва текста. След това се прави караоке версия чрез четене и пеене.  Тази дейност ще помогне и за преподаване на правописа на новите думи.  Използване на мимики и жестове.  Когато класът е научил песента и нейните действия, половината клас прави действията на песента без пеене,а останалата част от класа казва текста по действията. Това може да се направи и по двойки.  Използване на работни листове  За да преговаряне и практикуване на новите думи и теми на песента в различен контекст.  Градирани работни листове;  Работен лист 1 - Четирите сезона  Надписване и оцветяване. Показва се цикличния характер на четирите  сезоните и промените във външния вид на растенията и дървета.  Работен лист 2 - Есенна храна  Речник и правопис, научване на някои типични храни свързани обичайно с есента.  Работен лист 3 - Време за домашна работа - препратка към таблицата за умножение с девет в песента.  Използване на това упражнение, за да преподаване термините "умножено", "равно" и "разделено на".  Работен лист 4 - Навън е студено  Това съпоставително упражнение за по-студените есенни температури  практикува императивната форма.  Работен лист 5 - Есенен вятър и дъжд  Картината илюстрира някои аспекти на типичен есенен  ден посочени в песента.  Работен лист 6 - Попълнете празнините места - усъвършенстване на лексикалните знания и правопис. Подходящ за домашна работа.  **5. ИЗРАБОТВАНЕ НА ФОТО-КОЛАЖ**  Учениците си теглят листче с определена дейност извършвана през есента. Снимат се как я извършват. Изработване на електронен фото-колаж. | • придобиване на забавно взаимодействие на целевия език;  • усвояване на лексика и знания по приятен игрови и интерактивен начин;  • ситуативно усвояване на нови думи и структури;  • създаване на чувство в ученика, че езика може да се учи по забавен, увлекателен начин. | • Коментари по граматика и произношение и езикова компетентност преди, по време на и в края на дейностa. • В края на часа, учениците се насърчават да направят самооценка или оценка на партньорите си и резултата от дейността. След това учителят трябва да заключи, на какво учениците трябва да обърнатвнимание.  • Обсъждане на чувства и емоции породени от песента.  • Оценката може да приема различни форми, като например попълване на текстове с пропуснати думи -рецепта, песен, кръстословици, намиране на думи. Под формата на игра децата могат да бъдата оценени индивидуално или групово.  Допълнителна база за оценяване  Тест върху изучавания раздел |
| **ЗАНИМАНИЯ ПО ИНТЕРЕСИ** | | | |
| Да се задоволи потребността на детето да учи и да се ориентира в заобикалящата го природна среда чрез:   * Развиване на интелектуалните му способности да взема решения, основани на знания за природата; * Развитие на уменията за комуникация и представяне на информация; изследователски умения;споделяне; * Формиране на отношение към природата чрез опознаване на заобикалящата среда:   – интерес, критичност, любознателност, търсене на доказателства и познавателни умения;  – избор, разпознаване, сравняване, извеждане на заключения; | 1. Учениците се запознават с основни правила при хербанизиране на растения и насекоми. 2. Откриват растения /по раздадени мостри/ в територията около „класната стая на открито”. Определят наименованията на растенията. Работят с нагледни материали, помощна литература, обсъждат наблюдения, споделят опит.   Работят в групи. Представят резултати от груповата работа.   1. Представят данни чрез   рисунка и описание.   1. Попълват работни листове, откривайки екологични понятия и разпознават видове птици по малки детайли. 2. Презентират резултатите от работата си. 3. Провеждат „експедиция”, по време на която рецитират и отгатват гатанки, свързани с есента. 4. Споделят с останалите от класа свои предмети, свързани с природата. | 1. Учениците могат да наблюдават, откриват и илюстрират растения, откриват части от животински организми. 2. Следват инструкции, изказват предположения, дискутират. 3. Споделят личен опит и знания. 4. Спазват правила за безопасност при наблюдение. | Учениците умеят:   * Да представят данни чрез   рисунка и описание;   * Да ползват помощна литература. * Да откриват и сравнянат   части от растителни организми чрез наблюдение и анализ.   * Да проявяват творчество,   извършват дейност в непозната ситуация, работят в екип.   * Споделят мнение в ролята   на изследовател. |

**УЧЕБЕН ПЛАН**

**Комбиниран урок –Компютърно моделиране, Човекът и природата и Технологии и предприемачество**

Тема: „Мастър шеф” - 3 часа

**БЪЛГАРСКИ ЕЗИК И ЛИТЕРАТУРА** - 3 часа

Тема: „Есен край Дунава” – съчинение по наблюдение – 2 часа

„Есен край Дунава”- анализ и поправка – 1 час

**МАТЕМАТИКА** – 1 час

Тема: Забавна математика

**ЧОВЕКЪТ И ПРИРОДАТА – 2 часа**

Теми: Измерване температурата на водата

Водата при различни температури

**ЗАНИМАНИЯ ПО ИНТЕРЕСИ** – 2 часа

Тема: Открии ме и ме опознай!

**ИЗОБРАЗИТЕЛНО ИЗКУСТВО** – 1 час

Тема: Есен в картини

**АНГЛИЙСКИ ЕЗИК** – 4 часа

Теми: Есенни думи. Our Autumn Song – 1 час

Нашата есенна песен – 1 час

Песен с движения и текст – 1 час

Autumn Есен – 1 час

**ОБЩИ РЕСУРСИ И БЕЛЕЖКИ:**

Тази програмна единица е разработена, за да изгради и усъвършенства у учениците следните умения:

1. Да съчиняват собствен текст по зададена тема;
2. Да откриват различни части на речта в художествен текст;
3. Да съотнасят живи организми към средата им за живот;
4. Да изпълняват песни и танцуват под музикален съпровод;
5. Да осъзнаят и възприемат въздействащата сила на художественото слово;
6. Да оценяват постиженията си и да се гордеят с тях;
7. Да владеят и управляват емоциите си;
8. Да мислят и разсъждават логически;
9. Да се научат да показват своите знания и умения по подходящ начин пред съученици и публика;

|  |
| --- |
| ИНДИВИДУАЛНА ЧАСТ:  Учениците съчиняват различни текстове, извършват практическа дейност, изработват рисунки, попълват таблици,чертаят графики, изготвят етикет на стока, оцветяват, решават музикални задачи, съчиняват есенни рими.  ГРУПОВА ЧАСТ: Учениците изготвят постер, разучават песни и подготвят танц, подреждат изложба, търсят и представят информация, приготвят компоти, подреждат готовите изделия в изложба, търсят начини да се рекламират.  ПРИЛОЖЕНИЕ: Работни листи, папки с материали, презентации.  ОБРАТНА ВРЪЗКА: В края на програмната единица учениците изнасят представление пред родители, педагози, други ученици и гости на училището. На учениците се задава въпроса:  По какъв начин работата по този модул ви помогна да научите повече?  Кои дейности/ начини на работа в целия модул Ви помогнаха да разберете по – лесно представяната информация?  След реализиране на програмната единица се прави задълбочен анализ на резултатите в професионалната учебна общност, последвано от споделяне на придобития опит с цялата педагогическа колегия чрез презентация.  ИЗГОТВИЛИ: Професионална учебна общност в ОУ „Васил Левски” – Белене |
|  |